Raimo Vedenoja

Raimo Vilho Sanfrid Vedenoja (s. 18. tammikuuta 1941 Helsinki) on suomalainen uransa päättänyt kuulantyöntäjä. Vedenoja edusti urallaan Helsingin NMKY:n Urheilijoita.

Vedenoja saavutti Kalevan kisoissa SM-hopeaa vuonna 1966 ja SM-pronssia vuonna 1962. Sisäratojen Suomen-mestaruuskilpailuissa Vedenoja sai kultaa vuonna 1962, hopeaa vuonna 1963 ja pronssia vuonna 1967. Aikuisten maaotteluissa hän edusti Suomea vuosina 1960, 1965, 1966 ja 1969.

Vedenoja ennätys on vuonna 1963 Karkkilassa työnnetty 17,61. Hallissa hän on parhaimmillaan työntänyt 17,06 vuonna 1963 Otaniemessä.

Nuorten sarjoissa Vedenoja pärjäsi hyvin myös korkeushypyssä ja kymmenottelussa.

Lähteet 

Suomalaiset kuulantyöntäjät
Vuonna 1941 syntyneet
Elävät henkilöt